Национално знаме на Люксембург
Националното знаме на Люксембург се състои от три еднакви хоризонтални цветни полета, червено, бяло и синьо в този ред от горе надолу. Отношението ширина към дължина е 3:5 или 1:2. Използвано е за първи път между 1845 и 1848 г. и е официално прието на 23 юни 1972 г.

История 
Цветовете на знамето на Люксембург са използвани за първи път около 1830 г. по времето на Белгийската революция. Те вероятно са заимствани от герба на херцогството. Формата на знамето е определена на 12 юни 1845 г.

Официалното приемане със закон става едва през 1972 година, който внася яснота относно цветовете и с това определя разликата между знамената на Люксембург и Холандия. Двете знамена имат една и съща форма и цветове с изключение на синия цвят, който е по-светъл в люксембургското знаме. Същият закон утвърждава и формата и цветовете на герба на Люксембург.

Дизайн 
Според закон от 27 юли 1993 г. цветовете се установяват както следва:

Гражданско знаме 
На 5 октомври 2006 г. депутатът Мишел Волтер внася законопроект за замяна на настоящото знаме с това с червен лъв като национално знаме на Люксембург. Основният аргумент е, че трибагреникът е подобен на знамето на Нидерландия и често се бърка, както и че червеният лъв е по-популярен, по-естетичен и с по-голяма историческа стойност.

Промяната не се приема. На 6 юли 2007 г. правителството излиза със становище, че трибагреникът трябва да се запази като национално знаме, но на територията на херцогството знамето с лъва също може да се използва със статут на национално.

Вижте също 
 Герб на Люксембург

Източници 

Люксембург
Национални символи на Люксембург